google/wiki40b huggingface dataset:
Meleagros fra Gadara

Meleagros (gresk: Μελέαγρος; engelsk Meleager, fransk: Méléagre; 100-tallet f.Kr.) var en gresk poet og samler av epigrammer. Han skrev en del satirisk poesi, i dag gått tapt, og han skrev en del sensuell poesi hvorav 134 epigrammer har blitt bevart. Han satte sammen tallrike epigrammer fra forskjellige poeter i en antologi kjent som Laurbærkransen, og selv om denne også har gått tapt, utgjør disse tekstene det opprinnelige grunnlaget for Anthologia Graeca (Den greske antologi, også kalt for Den palatiniske antologi).

Liv og virke

Meleagros var sønn av Eukrates, født i byen Gadara (i dag hetende Umm Qais) i nordlige Jordan, som den gang var et delvis hellenistisk samfunn i nordlige Palestina og er identifisert som Ramot i Gilead fra Det gamle testamente. Han fikk sin utdannelse i Tyr og tilbrakte sitt senere liv på øya Kos i Egeerhavet hvor han til sist døde i høy alder. Skoliaisten i det palatinske manuskriptet av Anthologia Graeca sier at han hadde sin blomstringstid under styret til Selevkos VI Epifanes (95 – 93 f.Kr.) til Selevkid-dynastiet. Den øverste dato da hans antologi ble satt sammen er 60 f.Kr. ettersom den ikke inkluderte Filodemos av Gadara, som senere redaktører la til 34 epigrammer fra.
En del skribenter har klassifisert Meleagros blant kynikerne, og som hans sambygding Menippos, skrev Meleagros hva som er kjent som spoudogeloia (gresk entall σπουδογέλοιος), satirisk essay på prosa hvor filosofi i populær form var satt sammen med humoristiske illustrasjonene. Disse er gått helt tapt. Meleagros' berømmelse er grunnlagt på et hundre og trettifire epigrammer som han skrev selv og som han inkluderte i sin Antologi. De senere manuskriptene med Anthologia Graeca er den eneste kilden til disse epigrammene.

Meleagros' Laurbærkransen

Meleagros er kjent for sin antologi med poesi som er kjent som Laurbærkransen. Samlinger med monumentale inskripsjoner eller dikt om særskilte emner hadde tidligere blitt gjort av Polemon av Athen og andre, men Meleagros var den første som kunnskapsrik gjorde dette i omfattende grad. Hans samling besto av epigrammer av førtiseks poeter fra alle tidsaldre av gresk poesi opp tilde den mest antikke lyriske tid. Han kalte verket Laurbærkransen (gresk: Στέφανος), med referanse til den vanlige sammenligningen av små vakre dikt med blomster; og i introduksjonen av hans verk, knyttet han navnene til ulike blomster, som ertebusk og urteplante, som emblemer til navnene av flere poeter. Verket var arrangert i alfabetisk orden i henhold til den innledende linjen i hvert epigram. Selve Laurbærkransen har ikke overlevd tidens tann, men dens tekst utgjør grunnlaget for Den greske antologi.
University of British Columbia

University of British Columbia, ofte forkortet UBC, er et breddeuniversitet i Vancouver og Kelowna i Britisk Columbia, Canada. Hovedcampusen ligger ytterst på Point Grey like utenfor Vancouver i British Columbia. Lærestedet har om lag 60.000 studenter og er provinsens største og eldste høyere lærested. UBC er blant de tre beste universitetene i Canada, og det er også høyt rangert i globale kvalitetsmålinger.
UBC har røtter tilbake til 1906 og McGill University College of British Columbia, som ble slått sammen med andre læresteder til University of British Columbia i 1915, med campus i Kelowna. Den nye hovedcampus'en på Point Grey ble grunnlagt i 1925.
Universitetsbiblioteket har knappe 6 millioner bøker og er det nest største i Canada.
Machi Tawara

Biografi

Hun er født i Kitakawachi-gun, Osaka prefektur (del av byen Kadoma per 2017), men vokste opp i Shijonawate, Osaka prefektur, og Takefu (per 2017 del av byen Echizen), Fukui prefektur. Faren hennes er fysiker (forsket på sjeldne jordarter). Etter at hun gikk på Fujishima-gymnaset i byen Fukui, Fukui prefektur, gikk hun på det private eliteuniversitetet Waseda i Tokyo, der hun studerte japansk litteratur. Mens hun var student der begynte hun å skrive tanka-dikt, og hadde Yukitsuna Sasaki, en kjent tanka-dikter, som mentor. I 1985 avsluttet hun sine studier og ble japansklærer på Hashimoto-gymnaset, i prefekturen Kanagawa (der hun arbeidet til 1989). I 1985 fikk hun annen premie i den 31. Kadokawa tanka-konkurransen for sin bok «Yakyu geemu» (Baseballkampen). I 1986, vant hun 1. pris i den 32. Kadokawa tanka-konkurransen for boken «Hachigatsu no asa» (Augustmorgen). Hennes bok サラダ記念日 (Sarada kinenbi) («Salatminnedagen»), som kom ut i 1987, ble en stor suksess, og solgte over 3 millioner bøker. (Noen kilder nevner til og med 8 millioner solgte bøker.) Hennes dikt er pensum i videregående skoler i Japan. Hun er ikke gift og har en sønn (født i 2003). Etter jordskjelvet og Fukushima-ulykken i 2011, flyttet hun fra Sendai, prefekturen Miyagi, til øya Ishigaki, i Okinawa.

Oversettelser

Hun har oversatt til japansk bøker av John Burningham, Ludwig Bemelmans, Marcus Pfister, Stella Blackstone og Anna Pignataro.
Victor Segalen

Bakgrunn

Victor Segalen var sønn av Victor-Joseph Segalen (skriver i marinekommisariatet) og Ambroisine Lalance. Han fikk meget av sin tidlige utdannelse ved jesuittenes collège i Brest, Notre-Dame-de-Bon-Secours. Han tok sitt baccalauréat som 15-åring og fortsatte med stusier i filosofi ved Brests lycée, og utmerket seg der. I 1895, begynte han ved vitenskapsfakultetet i Rennes. Han studerte senere skipsmedisin i Bordeaux.

Karriere som forsker

Han reiste rundt og bodde i Polynesia (1903–1905) og Kina (1908–1914 og 1917). 
Under sitt opphold på Marquesasøyene i 1903 kjøpte han Paul Gauguins siste skisser - han hadde dødd bare noen måneder tidsligere og verkene ville ellers ha gått tapt.
I 1908 dro han til Kina hvor han behandlet ofre for pesten i Mandsjuria. I 1910 bestemte han seg for å flytte til Kina med sin kone og sønn. I 1914 foretok han en arkeologisk undersøkelse av gravmonumenter fra Han-dynastiet. Denne studien av kinesisk skulptur, La Grande Statuaire chinoise, ble ikke publisert før i 1972. 
Hans skjønnlitterære forfatterskap var preget av en avstandtagen til den eksotisisme som var utbredt i samtiden.
Han forulykket i en skog i Huelgoat i Frankrike.
I 1934 ble hans navn av den franske stat innskrevet på veggen i Panthéon på grunn av hans oppofrelser for fedrelandet under første verdenskrig.
Victor Segalen Bordeaux 2-universitetet for  medisin, litteratur og samfunnsvitenskap Bordeaux er oppkalt etter ham.
Hans Vogel (salmedikter)

Hans Vogel (født ca. 1525, død 1567) var en tysk salmedikter, prest og rektor. Han virket som prest i Rudolstadt og Königsee. Vogel er representert med teksten til salmen «Syng ein song or hjartans grunn!» i Norsk Salmebok og Norsk salmebok 2013 . Denne teksten skrev han i 1554.
Kongen i statsråd

Kongen i statsråd er den formelle betegnelsen når en konge møter sitt statsråd (regjeringen) for å treffe beslutninger. I monarkier med herskende dronning brukes betegnelsen Dronningen i statsråd.

Storbritannia

Dronningen i statsråd (Queen-in-Council) (Kongen i statsråd når riket regjeres av en mannlig monark) er den konstitusjonelle betegnelsen på utøvelsen av den utøvende makt på øverste nivå i Storbritannia og de øvrige samvelderikene. Beskrivelsen betegner at monarken handler etter råd og med samtykke fra sitt kongelige råd (privy council) i Storbritannia og  Canada eller statsrådet (executive council) i andre samvelderiker og i de canadiske provinsene. I andre samvelderiker enn Storbritannia og noen av de britiske besittelsene er monarkens myndighet delegert til en generalguvernør, viseguvernør eller guvernør, slik at den statsrettslige betegnelsen blir Generalguvernøren i statsråd, Viseguvernøren i statsråd eller Guvernøren i statsråd.
Etter britisk praksis gir Dronningen i statsråd den endelige, formelle avslutningen av avgjørelser som Kabinettet allerede har tatt, ved kongelig resolusjon. Etter britisk rettsorden kan domstolene etterprøve avgjørelser som tas.

Sverige

I Sverige fra 1975 har kongen ikke politisk makt og leder ikke regjeringsmøte, og godkjenner ikke statsminister. Unntatt, han leder møte i Utrikesnämnden.
Gif-sur-Yvette

Geografi

Elva Yvette renner gjennom kommunen og har også gitt den navn. Det totale arealet er 11,60 km² og 4.07 km² er grøntområder og skog.
Lepidiota

Utseende

Middelsstore til ganske store (de fleste mellom 20-30 millimeter) biller med avlang kroppsform. Kroppen er ofte kledt med ovale, lyse skjell og kan være skinnende hvit eller mer eller mindre gul- eller brunaktig.

Levevis

Larvene lever i ofte to år, og lever av røttene på mange ulike planter. Eggene legges i flere omganger i jorden. For de artene som lever i kaldt klima overvintrer larvene ved å trekke seg ned i jorden under frostlaget. Neste vår kommer de opp og eter videre eller klekker til  voksne biller.
De voksne billene er oftest skumrings- eller nattaktive og kommer gjerne til lys. De er planteetere, mange eter blader men det er også en del som lever av pollen. Noen av artene er betydelige skadedyr, blant annet på sukkerrør.

Utbredelse

Slekten er utbredt i Asia og Afrika.
Kimæren fra Arezzo

Kimæren fra Arezzo er en bronsestatue av en kimære, et fabeldyr fra gresk mytologi, som er en av de best kjente eksempler på etruskisk kunst. Den rundt 80 cm høye figuren stammer fra rundt 400-tallet f.Kr.
Den ble funnet i 1553 i Arezzo, en gammel etruskisk og romersk by i Toscana i Italia, og den ble deretter innlemmet i samlingen til medicieren, storhertug av Toscana, Cosimo I de' Medici. Den ble gjort offentlig tilgjengelig i Palazzo Vecchio og han plasserte de mindre bronsefigurene fra utgravningen i sitt eget studiolo i Palazzo Pitti hvor «storhertugen fant stort behag i å selv rense dem med gullsmedverktøy», slik Benvenuto Cellini beskrev det i sin selvbiografi. Kimæren kan fortsatt bli sett i Firenze, men står nå utskilt på det arkeologiske museumet.
I gresk mytologi fortelles det at den monstrøse kimæren, et ildsprutende uhyre bestående av en tredjedel løve, en tredjedel drage og en tredjedel geit, herjet sitt hjemland Lykia inntil den ble felt av den korintiske helten Bellerofon. Denne bronsefiguren ble første oppfattet som en løve av utgraverne i Arezzo på grunn av dens manglende hale, som ellers ville ha hatt form som slange. Det ble snart gjenkjent som en representasjon av kimæren fra mytene og ble sammen med mindre bronsedeler og fragmenter fraktet til Firenze. En del av den nåværende halen ble oppdaget og restaurert, i henhold til Giorgio Vasari. Resten av halen er en restaurering fra 1700-tallet.
Kimæren var en av en rekke bronsefigurer som hadde omsorgsfullt blitt gravlagt for trygg bevaring en gang i antikken. De ble oppdaget ved et tilfelle da en grøft ble gravd rett utenfor bymurene i Porta San Laurentino. En bronsereplika står nå på funnstedet.
En inskripsjon på dens høyre forlabb er en tekst som har blitt tolket på ulikt vis, men hovedsakelig er det enighet om å stå for TINSCVIL (En gave til Tinia), noe som viser at bronsen var en votivt objekt (gitt ifølge et løfte) dedikert til den øverste etruskiske gud, Tin eller Tinia.
Dødball (ballspill)

Bane

Banen er rektangulær (se figur). Et område langs den ene kortsiden er gitt til «innelaget», resten av banen tilhører «utelaget». Utover denne banehalvdelen spres det med jevne mellomrom i en halvsirkel noen ringer (av tau, rockeringer, tegnet opp eller lignende) som underveis i spillet er fristeder for innelaget.

Spillets gang

Lagene deles i to, et «utelag» og et «innelag», og det er vanligvis ca. like mange på hvert lag. En fra utelaget skal stå på døboksen (i dø), resten av utelaget skal stå ute.
Innelaget starter med ballen, og en fra dette laget skal slå ballen (en tennisball) med et balltre. Når personen har slått ballen, skal vedkommende løpe rundt banen, fra høyre til venstre. De som spiller på utelaget, skal prøve å fange ballen og kaste den til personen som står i «dødboksen». Personen i dødboksen spretter ballen i bakken og roper «Dø!». Dersom personen som løper ikke er kommet rundt på den ene runden og heller ikke står i noen av sirklene som ligger utover og er fristed for ham/henne, er vedkommende «død». Han/hun kan frigis dersom en av lagkameratene klarer å løpe hele banen rundt på sitt eget slag.
Dersom det bare er en person igjen «inne» (alle andre på laget er ute på banen), har siste person tre slag (ni forsøk). Dersom vedkommende ikke lykkes og ingen kommer inn i løpet av de tre slagene, bytter inne- og utelaget plass.
Ute- og innelaget bytter også plass dersom en fra utelaget fakker ballen med en hånd (enhåndspol eller lyre), eller to ganger med to hender (tohåndspol).

Poengfordeling

Hvis en person greier å løpe rundt hele banen på første forsøk får laget et poeng. Lagene bytter når et av lagene har tre poeng. Det laget med flest poeng til slutt, vinner.
South Park (sesong 10)

Dette er en oversikt over South Park-episoder i sesong 10:

The Return of Chef

Dette er episode 140 av tv-serien South Park. Denne episoden ble laget, først og fremst, for å kvitte seg med Chef på grunn av uenighetene med Isaac Hayes etter episoden Trapped In The Closet. Chef vender på slutten av episoden tilbake som en parodi på Darth Vader fra Star Wars, men har allikevel ikke vært med i serien siden. Hayes døde i 2008.
Chef vender tilbake fra en lengre reise, men noe er annerledes med han. Etter hvert finner guttene ut at Chef har blitt pedofil. De gjør derfor alt de kan for å gjøre Chef normal igjen, men ingenting nytter. Mot slutten av episoden faller Chef ned i en kløft hvor han blir spist av ville dyr og dør.

Manbearpig

Dette er episode 145 av tv-serien South Park. Denne episoden parodierer Al Gore.
Episoden starter med at Al Gore skal holde et foredrag på South Park Elementary, det legges opp til at han skal snakke om global oppvarming, men i stedet snakker han om manbearpig. Manbearpig er ifølge Gore en blanding av menneske, bjørn og gris. Gore prøver å rekruttere elever til å bli med i kampen mot manbearpig, men lykkes ikke. Stan synes imidlertid synd på Gore, og når de og de andre guttene drar for å lete etter manbearpig blir de fanget i en hule.

Miss Teacher Bangs a Boy

Dette er episode 149 av tv-serien South Park. I denne episoden innleder Ike et forhold til læreren sin.
Ike er forelsket i læreren sin og det viser seg at hun føler det samme for han. Kyle oppdager det, men når han prøver å anmelde det til politiet, blir de bare misunnelige på Ike. I mellomtiden har Cartman blitt gangvakt og terroriserer elevene.

Hell on Earth 2006

Dette er episode 150 av tv-serien South Park. Denne episoden handler om Satans Halloweenfest. Det ble en del oppstuss om at Steve Irwin er med i episoden, siden han døde en måned før den ble sendt.
Satan bestemmer seg for å holde tidenes halloweenfest, Hell on Earth 2006 i Los Angeles. I mellomtiden påkaller Butters Biggie Smalls gjennom et speil. Biggie får Butters til å ta han med tilbake til Satans halloweenfest som da er i full gang.

Go God Go

Cartman orker ikke å vente på at Nintendo Wii kommer ut, så selv om det bare er tre uker til, bestemmer han seg for å fryse seg ned, slik at Butters skal finne ham igjen. Men et stort snøras gjør at Butters ikke husker hvor Cartman er, og dermed fryses Cartman ned i 500 år.

Go God Go XII

Cartman våknet opp i framtiden. Dette da fordi butters glemmer hvor han gravde cartman ned. Cartman prøver i framtiden og advare seg selv før han fryser seg ned.
Reinventing the Steel

Albuminformasjon

Albumet nådde #4 på Billboard Top 200-listene, #8 på Top Canadian Albums-listene, og #5 på Top Internet Albums-listene. Albumets femte spor, «Revolution Is My Name», nådde #28 på Billboards Mainstream Rock Tracks.
I Australia ble en to-disk Tour Edition av albumet gitt ut. Den første disken bestod av det originale albumet, mens den andre er en uoffisiell hitsamling. Dette er nå blitt en samlegjenstand.
Reinventing the Steel inneholder tekster som hovedsakelig omhandler selve bandet, som i «We'll Grind that Axe for a Long Time», hvor bandmeldemene forteller hvordan de har holdt seg «ekte» opp gjennom årene, mens mange av deres likestilte har solgt seg til media, og «I'll Cast a Shadow», om hvordan Pantera har påvirket sjangeren. Det finnes også sanger om fansene deres, som «Goddamn Electric» og «You've Got to Belong To It». Bandmedlemmene dediserte Reinventing the Steel til fansen, som de så på som deres egne søsken.
En redigert versjon av sangen «Death Rattle» ble brukt i en episode av Spongebob Sqaurepants, kalt "Pre-Hibernation Week." Dette sporet kunne også bli funnet på SpongeBob SquarePants: Original Theme Highlights, som ble utgitt den 14. august 2001.
Changli

Changli (kinesisk: 昌黎县; pinyin: Chānglí Xiàn) er et fylke i byprefekturet Qinhuangdao i provinsen Hebei i Folkerepublikken Kina. I 1999 hadde det et folketall på 541 826 innbyggere.

Kulturminner

Pagoden ved Yuanyingtempelet (Yuanying si ta, 源影寺塔) ble i 2001 oppført på Folkerepublikken Kinas liste over kulturminner.

Samferdsel

Kinas riksvei 205 passerer gjennom området. Den begynner i Shanhaiguan og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo,Huai'an, Nanjing, Wuhu, Sanming, Heyuan og Huizhou.
Zeale

Utseende

Nokså små trebukker, kontrastrikt tegnet i svart og hvitt til lyst gråblått. Antennene er betydelige lengre enn kroppen. Pronotum er sylindrisk, dekkvingene parallellsidige.

Utbredelse

Slekten er utbredt i Mellom- og Sør-Amerika (Panama, Colombia, Fransk Guyana, Peru, Uruguay, Bolivia, Brasil og Argentina).
Zoetermeer

Historie

På 900-tallet var Zoetermeer en liten landsby som hovedsakelig var bosatt av bønder og fiskere. En gang på 1200-tallet ble landsbysenteret dannet og det eksisterer fremdeles som Dorpsstraat. Frem til 1600-tallet lå det en innsjø ved landsbyen kalt Zoetermeer. Idag finnes bare deler av denne som Noord Aa i nordenden av byen. Denne kunstige innsjøen ble dannet ved uthenting av store mengder sand som trengtes for å bygge nye hus, og området nord for Zoetermeer var en god kilde. 
Frem til 1935 var landsbysenteret som man kjenner i dag delt i to landsbyer, Zoetermeer og Zegwaard. 
Zoetermeer begynte å vokse da det første toget kom til byen rundt 1868. Et par tiår senere opprettet Numico en fabrikk nær stasjonen. Byen begynte først å vokse for fullt i 1966 da det ble et stort behov for hjem til folk rundt Haag. Fra den tid oppsto det nye bydeler rundt det gamle landsbysenteret og Zoetermeer utviklet seg til en by. 
Selv om Zoetermeer i dag ligner en moderne by, er det fremdeles spor etter fortiden. Det gamle landsbysenteret har fremdeles små hus og en kirke fra sent på 1400-tallet.
Falsozorispiella

Utbredelse

Arten lever i Guizhou-provinsen, Kina.
Hieronymus av Praha

Hieronymus av Praha (tsjekkisk: Jeroným Pražský; født i 1379 i Praha, død 30. mai 1416 i Konstanz) var en bøhmisk reformator, som var med på å legge grunnen for den husittiske bevegelse.

Bakgrunn

Hieronymus tok eksamen fra Karlsuniversitetet i Praha i  1398. Hans talegaver gjorde ham populær, og han kunne oppildne store folkemasser til demonstrasjoner mot kirken, skjønt det ofte endte med vold.

Virke

I 1399 fikk han lov til å reise ut. I 1401 returnerte han til Praha, men i 1402 besøkte han England, hvor han ved Oxford University, kopierte ut Dialogus og Trialogus av John Wyclif, og dermed fattet stor interesse for lollardismen. Han ble en sterk talsman for realismen, og deretter for  wyclifismen; og havnet ofte i problemer av den grunn. I 1403 dro han til Jerusalem, i 1405 til Paris. Der Der tok han magistergrad, men Jean Gerson drev ham vekk. I 1406 to han samme grad ved universitetet i Köln, og noe senere ved universitetet i Heidelberg. Han ble beskyldt for heresi ved alle tre universiteter og måtte vende tilbake til Bøhmen. Der var han tryggere fra forfølgelser.
Han tilegnet seg meget kunnskap ved sine studier og sine reiser, og arbeidet iherdig for å spre sine reformtanker i mange byer. Når han til slutt ble henrettet var det vel så meget for sin kritiske stil som for egentlig vranglære.
Etterhvert ble han utrygg også i Praha, der han i 1407 tok samme magistergrad. Så flyktet han til Oxford, men måtte snart dra derfra igjen. I 1408 og 1409 var han i Praha, og der vakte hans tydelige tsjekkisk-nasjonale interesser kritisk oppmerksomhet på noen hold. Tidlig i januar 1410 holdt han en forsiktig tale til fordel for Wyclifs filosofiske synspunkter, og dette sklulle blianført mot ham ved Konsilet i Konstanz fire år senere. I mars 1410 ble det utstedt en pavelig bulle mot  Wyclifs skrifter. Hieronymus ble deretter beskyldt for å støtte disse, ble fengslet i Wien, men klarte å flykte til Mähren. For dette ble han ekskommunisert av biskopen av Kraków.
Han vendte tilbake til Praha, og fremstod der offentlig som en støttespiller til Jan Hus.
Han dro til Konstanz for å assistere sin venn Jan Hus som der, under det pågående konsilet, var stilt for domstolen. Han ble selv arrestert ved ankomst, og ble som Hus brent som kjetter.
Comai

Comai (tibetansk: mtsho smad rdzong, མཚོ་སམད་རྫོང་, Tshome Dzong; kinesisk: 措美县 ; pinyin : Cuòměi Xiàn) er et fylke i distriktet Shannan i den autonome region Tibet i Folkerepublikken Kina.
Befolkningen var på 13 477 innbyggere i 1999.
Comai er knyttet til hunderasen tibetansk mastiff, som ansees å ha sitt opphav her.
Satara (distrikt)

Demografi

Ved folketellingen i 2011 var det 3 003 922 innbyggere i distriktet, mot 2 808 994 i 2001. Den urbane befolkningen utgjør 18,98 % av befolkningen.
Barn i alderen 0 til 6 år utgjorde 10,27 % i 2011 mot 10,13 % i 2001. Antallet jenter i den alderen per tusen gutter er 883 i 2011 mot 871 i 2001.
Opiumhålan

Om filmen

Filmen har aldri blitt vist offentlig. Filmen ble spilt inn med eksteriører fra Mölle, Borås, Göteborg, Kalmar, Karlskrona, Kristianstad, Malmö, Paris, Monte Carlo samt ombord på S/S Lusitania under reisen til New York sommeren 1911 av Julius Jaenzon. Meningen var å presentere filmen i seks ulike versjoner, filmet slik at publikum lett skulle kjenne igjen hovedpersonens hjemsted.
Tenalje

Tenalje (fr. tenaille (knipetang)) Betegner opprinnelig en innspringende vinkel i et forsvarsverk, en «knipetang». Senere benyttet som betegnelse på et forsvarsverk der vollen vekselvis springer ut og inn og danner et stjerneformet festningsverk. Mens tenaljene kjennetegnes av sine rette faser, utvikles dette videre i bastionsystemet der det innføres knekker i vollen slik at vollens enkelte faser kan bestrykes fra andre posisjoner langs vollen. Ofte finner en en tenalje i front foran en kurtine.
Et eksempel på en nær tenaljeformet festninger er Vardøhus festning. Enkelte av festningens tenaljer bør imidlertid omtales som bastioner. Et annet eksempel er deler av muren mot syd på Kongsten fort i Fredrikstad. Denne løsningen kan være valgt på grunn av lite plass til et mer omfattende system.
Institute for Scientific Information

Institute for Scientific Information (ISI) er et amerikansk selskap mest kjent for bibliometriske analyser av vitenskapelige tidsskrift. Selskapet ble grunnlagt i 1960. Etter at det ble kjøpt opp av Thomson-konsernet i 1992, ble det omtalt som Thomson ISI, og er nå en del av Thomson Reuters.
ISI oppdaterer databaser over siteringsfrekvens i 14000 vitenskapelige tidsskrift. Dette blir benyttet til å beregne enkeltforskeres og tidsskrifters innflytelse ("impact factor"). En av selskapets mest kjente indekser er ISI higly cited researcher som identifiserer verdens 250 mest innflytelsesrike forskere innen hvert av 21 forskningsfelt.
Escape Plan

Handling

Ray Breslin (Sylvester Stallone) jobber med å designe fengselsceller. Når han blir satt i en felle og deretter uskyldig dømt for et mord, blir han kastet inn i en celle han selv har designet. Han begynner straks å planlegge flukten - han skal på død og liv finne personen som har lurt ham. Som medhjelper har han den vise og sjelfulle fangen Swan Rottmayer (Arnold Schwarzenegger).
Baqofah

Baqofah (gammelsyrisk: ܒܝܬ ܩܘܦܐ), også transkribert som Baqofa, Bakofa, Bakopa eller Baqopa, er en assyrisk by på Ninevesletten i nordre Irak. Dens befolkning tilhører den kaldeisk-katolske kirke.